CELEX: 32004R1863
Language: da
Date: 2004-10-26 00:00:00
Title: Kommissionens forordning (EF) nr. 1863/2004 af 26. oktober 2004 om handelsnormer for champignoner

28.10.2004   
            
            
               DA
            
            
               Den Europæiske Unions Tidende
            
            
               L 325/23
            
         
      KOMMISSIONENS FORORDNING (EF) Nr. 1863/2004
   af 26. oktober 2004
   om handelsnormer for champignoner
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 2, stk. 2, og
   ud fra følgende betragtninger:
   
               (1)
            
            
               Champignoner figurerer i bilag I til forordning (EF) nr. 2200/96 blandt de produkter, som der skal fastsættes handelsnormer for. Kommissionens forordning (EF) nr. 982/2002 af 7. juni 2002 om handelsnormer for champignoner (2) er blevet ændret flere gange. For klarhedens skyld bør forordning (EF) nr. 982/2002 ophæves og afløses af en ny forordning.
            
         
               (2)
            
            
               For at bevare gennemsigtigheden på verdensmarkedet bør der tages hensyn til den FN/ECE-norm FFV-24 om afsætning af champignoner (Agaricus) og kontrol af deres handelskvalitet, som arbejdsgruppen for fastsættelse af kvalitetsnormer for landbrugsprodukter under De Forenede Nationers Økonomiske Kommission for Europa (FN/ECE) har anbefalet.
            
         
               (3)
            
            
               Formålet med de nye normer er at fjerne produkter af for dårlig kvalitet fra markedet og omlægge produktionen, således at produkterne kommer til at opfylde forbrugernes ønsker, og at fremme samhandelen på loyale konkurrencevilkår og på den måde gøre produktionen mere rentabel.
            
         
               (4)
            
            
               Normerne gælder i alle afsætningsled. Transport over længere afstand, opbevaring i længere tid og de forskellige håndteringer af produkterne kan medføre visse forandringer som følge af produkternes biologiske udvikling eller deres mere eller mindre letfordærvelige karakter. Der bør tages hensyn til disse forandringer, når normerne anvendes i de afsætningsled, som følger efter forsendelsesleddet.
            
         
               (5)
            
            
               Da produkter i klasse »Ekstra« skal sorteres og emballeres særligt omhyggeligt, bør der kun tages hensyn til forringelse af deres friskhed og fasthed.
            
         
               (6)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager —
            
         UDSTEDT FØLGENDE FORORDNING:
   Artikel 1
   Handelsnormerne for champignoner henhørende under KN-kode 0709 51 00 er anført i bilaget.
   Normerne gælder i alle afsætningsled på betingelserne i forordning (EF) nr. 2200/96.
   I forhold til normerne kan produkterne i afsætningsleddene efter forsendelsesleddet dog:
   
               a)
            
            
               udvise en mindre forringelse af friskheden og fastheden
            
         
               b)
            
            
               for produkter i andre klasser end klasse »Ekstra«: udvise lettere kvalitetsforandring på grund af deres udvikling eller mere eller mindre letfordærvelige karakter.
            
         Artikel 2
   Forordning (EF) nr. 982/2002 ophæves.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. oktober 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EFT L 297 af 21.11.1996, s. 1. Senest ændret ved Kommissionens forordning (EF) nr. 47/2003 (EFT L 7 af 11.1.2003, s. 64).
   
      (2)  EFT L 150 af 8.6.2002, s. 45. Senest ændret ved forordning (EF) nr. 907/2004 (EUT L 163 af 30.4.2004, s. 50).
   
      BILAG
      NORMER FOR CHAMPIGNONER (Agaricus)
      I.   DEFINITION
      Normerne gælder for frugtlegemer (formeringsorganer) af sorter af arten Agaricus (syn. Psalliota), der er bestemt til levering i frisk tilstand til forbrugerne, undtagen champignoner til industriel forarbejdning.
      Champignoner inddeles i handelstyper og inddeles først og fremmest i to grupper:
      
                  —
               
               
                  champignoner med rod, hvor den nedre del af stokken ikke er skåret af
               
            
                  —
               
               
                  champignoner uden rod, hvor den nedre del af stokken er skåret af.
               
            I disse to grupper skelnes der mellem følgende udviklingsstadier:
      
                  —
               
               
                  champignoner, der er helt lukkede, (eller tilsvarende betegnelse), dvs. champignoner, hvis hat er fuldstændigt lukket
               
            
                  —
               
               
                  champignoner med intakt lamelsvøb, dvs. champignoner, hvis hat og stok er forbundet med et svøb
               
            
                  —
               
               
                  åbne champignoner, dvs. champignoner, hvis hat er åben (udposet eller flad, hatteranden skal være lettere bøjet nedad)
               
            
                  —
               
               
                  flade champignoner, dvs. champignoner, hvis hat er helt åben (men hatteranden hverken for meget bøjet nedad eller opad).
               
            Desuden inddeles champignoner i to typer farve:
      
                  —
               
               
                  »hvid«,
               
            
                  —
               
               
                  »brun« eller »kastanjebrun«.
               
            II.   BESTEMMELSER VEDRØRENDE KVALITET
      Ved normerne fastsættes der kvalitetskrav, som champignoner skal opfylde efter klargøring og emballering.
      A.   Mindstekrav
      Generelt for klasserne gælder under hensyn til tolerancer og særlige bestemmelser for de enkelte klasser, at champignoner skal være:
      
                  —
               
               
                  hele; i tilfælde af champignoner uden rod skal snittet være rent
               
            
                  —
               
               
                  sunde; produkter, der er angrebet af råd, med stærkt brunlig stok eller forringet i en sådan grad, at de er uegnet til konsum, udelukkes
               
            
                  —
               
               
                  rene, praktisk taget fri for andre synlige fremmedlegemer end dækjord
               
            
                  —
               
               
                  frisk udseende; der skal tages hensyn til lamellernes farve, der er karakteristisk for sorten og/eller handelstypen
               
            
                  —
               
               
                  praktisk taget fri for skadedyr
               
            
                  —
               
               
                  praktisk taget fri for skadedyrsangreb
               
            
                  —
               
               
                  fri for unormal ydre fugtighed
               
            
                  —
               
               
                  fri for fremmed lugt og/eller smag.
               
            Champignonernes udvikling og tilstand skal være sådan, at de kan:
      
                  —
               
               
                  tåle transport og håndtering og
               
            
                  —
               
               
                  ankomme til bestemmelsesstedet i tilfredsstillende stand.
               
            B.   Klassifikation
      Champignoner inddeles i følgende tre klasser:
      
                  i)
               
               
                  
                     Klasse »Ekstra«
                  
                  Champignoner i denne klasse skal være af fineste kvalitet. De skal fremvise handelstypens karakteristiske form, aspekt, udvikling og farve. De skal være velformet.
                  De må ikke udvise fejl, bortset fra meget små overfladefejl, som ikke forringer helhedsindtrykket, kvaliteten, holdbarheden og præsentationen i emballagen.
                  For champignoner uden rod skal snittet være næsten vinkelret på længdeaksen.
                  Champignoner skal praktisk talt være fri for dækjord. Champignoner med rod kan dog fremvise spor af dækjord på stokken.
               
            
                  ii)
               
               
                  
                     Klasse I
                  
                  Champignoner i denne klasse skal være af god kvalitet. De skal fremvise handelstypens karakteristiske form, aspekt, udvikling og farve.
                  Følgende små fejl tillades dog, hvis de ikke forringer helhedsindtrykket, kvaliteten, holdbarheden eller præsentationen i emballagen:
                  
                              —
                           
                           
                              mindre fejl ved formen
                           
                        
                              —
                           
                           
                              lettere fejlfarvning
                           
                        
                              —
                           
                           
                              lette overfladiske stødpletter
                           
                        
                              —
                           
                           
                              lette spor af dækjord; champignoner med rod kan dog have lidt dækjord på stokken.
                           
                        For champignoner uden rod skal snittet være næsten vinkelret på længdeaksen.
               
            
                  iii)
               
               
                  
                     Klasse II
                  
                  Denne klasse omfatter champignoner, som ikke kan placeres i de højere klasser, men som opfylder ovennævnte mindstekrav.
                  Følgende fejl kan accepteres, hvis champignonerne bibeholder deres væsentlige kendetegn med hensyn til kvalitet, holdbarhed og præsentation:
                  
                              —
                           
                           
                              fejl ved formen
                           
                        
                              —
                           
                           
                              farvefejl
                           
                        
                              —
                           
                           
                              små stødpletter
                           
                        
                              —
                           
                           
                              mindre ændring af stokken
                           
                        
                              —
                           
                           
                              mindre vandindhold i stokken
                           
                        
                              —
                           
                           
                              affarvede skæl
                           
                        
                              —
                           
                           
                              hule stokke
                           
                        
                              —
                           
                           
                              spor af dækjord; champignoner med rod kan dog have lidt dækjord på stokken.
                           
                        
            III.   BESTEMMELSER VEDRØRENDE STØRRELSESSORTERING
      Størrelsen fastlægges ud fra hattens diameter og stokkens længde efter følgende specifikationer:
      Mindstestørrelse
      Hattens maksimale diameter skal mindst være 15 mm for lukkede og åbne champignoner og champignoner med svøb og 20 mm for flade champignoner.
      Stokkens længde
      Stokkens længde måles
      
                  —
               
               
                  for åbne og flade champignoners vedkommende, fra lamellerne under hatten
               
            
                  —
               
               
                  for lukkede champignoners vedkommende, fra svøbet.
               
            Størrelsessortering er obligatorisk for champignoner af klassen »Ekstra« efter følgende tabel, og champignoner af klasse I og II skal overholde den specificerede størrelsesskala, hvis oplysningerne »små«, »middel« eller »store« er angivet:
      
                  Lukkede, tilsvøbede og åbne champignoner
               
            
                  Hattens diameter
               
               
                  Stokkens maksimale længde
               
            
                  Størrelse
               
               
                  Maksimalt interval
               
               
                  for afskårne champignoner
               
               
                  for ikke-afskårne champignoner
               
            
                  Små
               
               
                  15-45 mm
               
               
                  
                     1/2 af hattens diameter
               
               
                  
                     2/3 af hattens diameter
               
            
                  Middel
               
               
                  30-65 mm
               
            
                  Store
               
               
                  50 mm og derover
               
            
         
      
                  Flade champignoner
               
            
                  Hattens diameter
               
               
                  Stokkens maksimale længde
               
            
                  Størrelse
               
               
                  Maksimalt interval
               
               
                  for afskårne champignoner
               
               
                  for ikke-afskårne champignoner
               
            
                  Små
               
               
                  20-55 mm
               
               
                  
                     2/3 af hattens diameter
               
            
                  Store
               
               
                  50 mm og derover
               
            IV.   BESTEMMELSER VEDRØRENDE TOLERANCER
      Følgende tolerancer for kvalitet og størrelse for citrusfrugter, der ikke opfylder kravene til den angivne klasse, gælder for den enkelte pakning.
      A.   Kvalitetstolerancer
      
                  i)
               
               
                  
                     Klasse »Ekstra«
                  
                  5 % efter antal eller vægt af champignoner, der ikke opfylder kravene til klassen, men som opfylder kravene til klasse I eller undtagelsesvis falder inden for tolerancerne for denne klasse.
               
            
                  ii)
               
               
                  
                     Klasse I
                  
                  10 % efter antal eller vægt af champignoner, der ikke opfylder kravene til klassen, men som opfylder kravene til klasse II eller undtagelsesvis falder inden for tolerancerne for denne klasse.
               
            
                  iii)
               
               
                  
                     Klasse II
                  
                  10 % efter antal eller vægt af champignoner uden stok og 10 % efter antal eller vægt af champignoner, der af andre årsager hverken opfylder kravene til klassen eller mindstekravene, bortset fra produkter, der er angrebet af råd eller udviser andre forringelser, som gør dem uegnet til konsum.
               
            B.   Særlige tolerancer for udviklingsstadet.
      
                  i)
               
               
                  
                     Klasse »Ekstra«
                  
                  Tilsammen 5 % efter antal eller vægt af champignoner på det foregående og det efterfølgende udviklingsstade er tilladt.
               
            
                  ii)
               
               
                  
                     Klasse I
                  
                  Tilsammen 10 % efter antal eller vægt af champignoner på det foregående og det efterfølgende udviklingsstade er tilladt.
               
            
                  iii)
               
               
                  
                     Klasse II
                  
                  Champignoner på forskellige udviklingsstader kan sammenblandes i samme pakning. Hvis udviklingsstadet er angivet, tillades tilsammen højst 25 % champignoner efter antal eller vægt på det foregående og det efterfølgende udviklingsstade.
               
            C.   Størrelsestolerancer
      For alle klasser: 10 % champignoner, der ikke svarer til de angivne størrelser, i antal eller vægt.
      V.   BESTEMMELSER OM PRÆSENTATION
      A.   Ensartethed
      Indholdet af hver pakning skal være ensartet og må kun bestå af champignoner af samme oprindelse, handelstype, udviklingsstade (jf. dog bestemmelserne i punkt IV.B ovenfor), kvalitet og størrelse (i tilfælde af størrelsessortering).
      Pakninger med en nettovægt på 1 kg og derunder kan indeholde blandinger af champignoner med forskellig farve, hvis de er ensartede med hensyn til kvalitet, udviklingsstade og størrelse (i tilfælde af størrelsessortering) og oprindelse for hver enkelt farves vedkommende.
      Den synlige del af pakningens indhold skal være repræsentativ for hele indholdet.
      Uanset ovennævnte bestemmelser i dette punkt kan produkter, der er omfattet af denne forordning, i salgspakninger med en nettovægt på 3 kg eller derunder, blandes med friske frugter og grøntsager af andre arter på de betingelser, der er fastsat i Kommissionens forordning (EF) nr. 48/2003 (1).
      B.   Emballering
      Champignoner skal emballeres, således at produktet sikres passende beskyttelse.
      Materialerne, der anvendes indvendigt i pakningen, skal være nye, rene og af en kvalitet, der ikke kan fremkalde ydre eller indre forringelser af produkterne. Anvendelsen af materialer såsom papir og klistermærker med forretningsmæssige oplysninger er tilladt, hvis der er anvendt giftfri farve eller lim til påtrykningen eller mærkningen.
      Klæbemærker, der påsættes hvert enkelt produkt, skal kunne aftages uden at efterlade synlige spor af lim eller fejl i skindet.
      Pakningerne skal være fri for fremmedlegemer, herunder for megen dækjord.
      VI.   BESTEMMELSER VEDRØRENDE MÆRKNING
      Hver engrosemballage skal på samme side være forsynet med følgende oplysninger anført med bogstaver, som er let læselige, ikke kan udviskes og er synlige udefra:
      A.   Identifikation
      Pakkeriets og/eller afsenderens navn og adresse
      Disse oplysninger kan erstattes af følgende:
      
                  —
               
               
                  for alle pakninger undtagen færdigpakninger: den officielt udstedte eller anerkendte kode for pakkeriet og/eller afsenderen efter angivelsen »pakkeri og/eller afsender« eller en tilsvarende forkortelse
               
            
                  —
               
               
                  for færdigpakninger: navn og adresse på sælger med sæde i EU efter angivelsen »pakket for:« eller en tilsvarende angivelse. I så fald skal mærkningen også omfatte koden for pakkeriet og/eller afsenderen. Sælger udleverer al information om kodens betydning, som kontrolmyndigheden finder nødvendig.
               
            B.   Produktets art
      
                  —
               
               
                  Hvis indholdet ikke er synligt udefra:
                  
                              —
                           
                           
                              »Champignoner«
                           
                        
                              —
                           
                           
                              »Uden rod« eller »Med rod«
                           
                        
                              —
                           
                           
                              »Farve« i tilfælde af anden farve end hvid
                           
                        
            
                  —
               
               
                  Udviklingsstade (valgfrit)
               
            
                  —
               
               
                  I tilfælde af pakninger med en blanding af champignoner med forskellig farve skal navnene på de forskellige farver angives.
               
            C.   Produktets oprindelse
      
                  —
               
               
                  Oprindelsesland og eventuelt produktionsområde eller national, regional eller lokal betegnelse
               
            
                  —
               
               
                  I tilfælde af pakninger med en blanding af champignoner med forskellig farve og oprindelse skal de enkelte oprindelseslande angives ved siden af navnet på de pågældende farver.
               
            D.   Handelsmæssige oplysninger
      
                  —
               
               
                  Klasse
               
            
                  —
               
               
                  Størrelse (hvis størrelsessorteret) udtrykt ved hattens mindste og største diameter eller oplysningen: »små«, »middel« eller »store«
               
            
                  —
               
               
                  Nettovægt.
               
            E.   Officielt kontrolmærke (valgfrit)
      Det er ikke nødvendigt at anføre de oplysninger, som er nævnt i første afsnit, på pakningerne, hvis de indeholder salgspakninger, der kan ses udefra, og som hver især er påført disse oplysninger. Disse pakninger må ikke være påført vildledende mærkning. Er de anbragt på paller, skal oplysningerne anføres på en etiket, der anbringes synligt på mindst to af pallens sider.
      
         (1)  EFT L 7 af 11.1.2003, s. 65.